मुंबई। संगीत निर्देशक एवं गायक शंकर महादेवन का कहना है कि 'चिटगांव' फिल्म का गाना 'बोलो ना' के लिए उन्हें सर्वश्रेष्ठ पाश्र्व गायक का राष्ट्रीय पुरस्कार मिलने से लोग अब इस गाना को रुचि लेकर सुनेंगे। 46 वर्षीय महादेवन ने सोमवार को एक मुलाकात के दौरान कहा, "जब आपको इस तरह के गाने के लिए पुरस्कार मिलता है तो आपको विश्वास होता है कि ईश्वर है जो देख रहा है कि हम कितनी मेहनत कर रहे हैं। हम चाहते थे कि लोग इस गाने को सुनें। अब लगता है कि लोग सुनेंगे।"